मध्यप्रदेश को 238 रनों से हराया, यशस्वी जायसवाल मैन ऑफ द मैच
Irani Cup (MP Vs Rest of India) Result - Mayank Agarwal's Team Won The Cup. मयंक अग्रवाल की कप्तानी वाली रेस्ट ऑफ इंडिया (ROI) ने ईरानी ट्रॉफी जीत ली है। टीम ने फाइनल मुकाबले में मध्यप्रदेश को 238 रन के बड़े अंतर से हराया।
मयंक अग्रवाल की कप्तानी वाली रेस्ट ऑफ इंडिया (ROI) ने ईरानी ट्रॉफी जीत ली है। टीम ने फाइनल मुकाबले में मध्यप्रदेश को 238 रन के बड़े अंतर से हराया। इस जीत के हीरो रहे मुंबई के टॉप ऑर्डर बल्लेबाज यशस्वी जायसवाल।
21 साल के जायसवाल ने पहली पारी में (213 रन) डबल सेंचुरी जमाई। उसके बाद दूसरी पारी में 144 रनों की शतकीय पारी खेली।
रविवार को ग्वालियर में मध्यप्रदेश ने 437 रन के टारगेट के जवाब में अपनी दूसरी पारी की शुरुआत 81/2 के स्कोर के साथ की। टीम ने अपने सभी विकेट 198 रन पर गंवा दिए। उसकी ओर से कप्तान हिमांशु मंत्री ने सबसे ज्यादा 51 रन बनाए। सौरभ कुमार को तीन, मुकेश कुमार, अतीत शेठ और पुलकित नारंग को दो-दो विकेट मिले।
सबसे पहले देखिए चैंपियंस की तस्वीर...
ROI को पहली पारी में बड़ी बढ़त 
फाइनल मुकाबले में रेस्ट ऑफ इंडिया को पहली पारी में 190 रनों की बड़ी बढ़त मिली। रेस्ट ऑफ इंडिया ने टॉस जीतकर पहले बल्लेबाजी करते हुए 484 रन का स्कोर खड़ा किया। टीम की ओर से यशस्वी जायसवाल (213 रन) ने डबल सेंचुरी जमाई। उनके अलावा, ओपनर अभिमन्यु ईश्वरन (154 रन) ने शतक जमाया। मिडिल ऑर्डर पर यश धुल ने भी 55 रन की अर्धशतकीय पारी खेली। आवेश खान ने चार विकेट चटकाए।
जवाब में मप्र की पहली पारी 294 रन पर सिमट गई। टीम के टॉप-3 बल्लेबाज जल्दी आउट हो गए। इनमें कप्तान हिमांशु मंत्री 1, अरहम अकील 0 और शुभम शर्मा 4 रन ही बना सके। ऐसे में मीडिल ऑर्डर पर खेलने आए हर्ष ग्वाली ने 54 और यश दुबे ने 109 रन की पारियां खेलकर स्कोरकार्ड आगे बढ़ाया। दोनों के बीच 260 बॉल पर 114 रन की पार्टनरशिप हुई।
फिर सारांश जैन (66 रन) और अंकित कुशवाहा (22 रन) ने लोअर मिडिल ऑर्डर में 233 बॉल पर 96 रनों की उपयोगी साझेदारी की।
रेस्ट ऑफ इंडिया ने 437 का टारगेट 
पहली पारी में 190 रनों की बढ़त लेने के बाद रेस्ट ऑफ इंडिया ने दूसरी पारी में 246 रन बनाते हुए मध्यप्रदेश के सामने जीत के लिए 437 रनों का टारगेट रखा। इस बार टीम की ओर से यशस्वी जायसवाल ने 144 रन का योगदान दिया।